open-index/open-wikipedia-markdown huggingface dataset:
शिवशक्ति सचदेव

**शिवशक्ति सचदेव** (जन्म 21 मार्च 1993) एक भारतीय टेलिविजन अभिनेत्री हैं। उन्हें स्टार प्लस के धारावाहिक "सबकी लाडली बेबो" में बेबो नारंग की भूमिका निभाने के लिए जाना जाता है।

## सन्दर्भ

## बाहरी कड़ियाँ
* 

श्रेणी:अभिनेत्री
श्रेणी:1993 में जन्मे लोग
श्रेणी:जीवित लोग
बेलिंघम दंगे

thumb|230px|आधुनिक काल में बेलिंघम का एक दृश्य
**बेलिंघम दंगे** (Bellingham riots) संयुक्त राज्य अमेरिका के वॉशिन्गटन​ राज्य में बेलिंघम शहर के पास ४ सितम्बर १९०७ को हुए दंगों का नाम है। इसमें ४००-५०० श्वेतवर्णी आदिमयों की भीड़ ने भारतीय-मूल के घरों पर हमला बोल दिया। हमलावरों का ध्येय भारतीयों को स्थानीय लकड़ी मिलों में काम करने से रोकने का था। यह भारतीय अधिकतर सिख थे, हालांकि अमेरिकी अख़बारों में उन्हें 'हिन्दू' कहा गया था। उनपर हमला करने वालों में से बहुत से 'एशिऐटिक ऍक्सक्लूझ़न लीग​' के सदस्य थे, जिनका मक़सद एशियाई लोगों को अमेरिका में न बसने देना था।

भीड़ ने भारतीयों को घरों से निकालकर सड़कों पर फेंका, उन्हें पीटा और उनकी मूल्यवान संपत्तियाँ छीन ली। पुलिस ने पीड़ितों की सहायता करने की बजाए भारतीयों को घेरकर ज़बरदस्ती नगरपालिका गृह में यह कहकर बंद कर दिया कि यह उनकी अपनी सुरक्षा के लिए है। ६ भारतीयों का अस्पताल में उपचार हुआ और ४१० को बेलिंघम जेल में बंद कर दिया गया। दलील फिर यही थी कि यह उनकी अपनी सुरक्षा के लिए है। हमला करने वालों में से किसी को भी नहीं पकड़ा गया।

दंगे-पीड़ितों में से कुछ बेलिंघम छोड़कर वॉशिन्गटन​ राज्य के ही ऍवरेट​ (Everett) इलाक़े चले गए, लेकिन दो महीने बाद वहाँ भी उनके विरुद्ध हमले हुए। कैलिफ़ोर्निया राज्य में और कनाडा के वैनकूवर क्षेत्र में भी उस काल में ऐसे दंगे हुए।

## सन्दर्भ


श्रेणी:भारतीय अमेरिकी
श्रेणी:संयुक्त राज्य अमेरिका का इतिहास
ग़ुलात

**ग़ुलात​** (अरबी: ) इस्लाम की शिया शाखा में उन अल्पसंख्यक मुस्लिम लोगों को कहा जाता है जो इस्लाम की कुछ ऐतिहासिक हस्तियों (अक्सर पैग़म्बर मुहम्मद के परिजनों) में दिव्य गुण देखते हैं या फिर किसी ऐसी चीज़ में विश्वास रखते हैं जो शिया मान्यता की मुख्यधारा से अलग हो। अरबी भाषा में 'ग़ुलात' का मतलब 'चरमपंथी' या 'बढ़ाने-चढ़ाने वाला' होता है क्योंकि माना जाता था कि यह लोग धार्मिक हस्तियों के गुणों का बखान अधिक बढ़ा-चढ़ाकर करते हैं। बाद में यह शब्द उन शियाओं के लिए इस्तेमाल होने लगा जो ज़ैदी शिया, द्वादशी शिया और इस्माइली शिया की तीन मुख्य शाखाओं में से किसी के सदस्य न हों।

## इन्हें भी देखें
* शिया

## सन्दर्भ


श्रेणी:शिया इस्लाम
द्वादशी शिया

[thumb|200px|[ईरान के अधिकतर लोग बारहवे शिया हैं - तबरीज़ की एक मस्जिद में]]
**द्वादशी शिया** या **बारहवे शिया** या **इमामी शिया** (अरबी: , अथ़ना अशरियाह​; फ़ारसी: , शिया दवाज़देह एमामी; अंग्रेज़ी: Twelver Shia) शिया इस्लाम की सबसे बड़ी शाखा है। यह मानते हैं कि इनके पहले बारह इमाम (धार्मिक नेता) दिव्य रूप से चुने हुए थे। इनकी मान्यता है कि बारहवे (यानि अंतिम) इमाम जो ८७३-८७४ ईसवी में ग़ायब हो गए थे, भविष्य में लौट कर आएँगे। इन आने वाले बारहवे इमाम को 'महदी' कहा जाता है। पूरे शिया समुदाय में से लगभग ८५% बारहवे शिया ही होते हैं।

बारहवे शियाओं की मान्यताएँ  इस्माइली शिया जैसे अन्य सम्बंधित समुदायों से मिलती हैं हालांकि उनमें आपस में इमामों की संख्या को लेकर और एक इमाम से अगले इमाम की उत्तराधिकारिता को लेकर असहमति है। यह इमाम की भूमिका और परिभाषा को लेकर भी आपस में असहमत हैं।

## इन्हें भी देखें
* शिया

## सन्दर्भ


श्रेणी:शिया इस्लाम
ग़िज़र ज़िला

thumb|240px|ग़िज़र ज़िले का नक़्शा जिसमें गाँव-बस्तियाँ दिखाएँ गए हैं
**ग़िज़र​** पाक-अधिकृत कश्मीर के गिलगित-बलतिस्तान क्षेत्र का पश्चिमतम ज़िला है। इसकी राजधानी गाहकूच शहर है। यहाँ कई जातियाँ रहती हैं और तीन मुख्य भाषाएँ बोली जाती हैं - खोवार, शीना और बुरूशसकी। इनके अलावा इस ज़िले के इश्कोमन क्षेत्र में कुछ वाख़ी और ताजिक बोलने वाले भी यहाँ रहते हैं। कुछ गुज्जर लोग भी इस जिले में बसे हुए हैं।

## नाम का अर्थ और उच्चारण
चित्राल ज़िले की खोवार भाषा में 'ग़ेरज़​' का मतलब 'शरणार्थी' होता है। चित्राल का मेहतर (यानि राजा) जब भी कुछ लोगों पर अत्याचार करता था, वे गुपिस की तरफ़ भागकर शरण लेते थे। चित्राल और गुपिस के बीच बसे हुए लोगों को समय के साथ 'ग़ेरज़ी' कहा जाने लगा। १९७०-८० काल में जब यहाँ ज़िला बनाया गया तो उसका नाम इसी के विकृत रूप 'ग़िज़र​' पर रख दिया गया। 'ग़िज़र​' में बिंदु-वाले 'ग़' अक्षर के उच्चारण पर ध्यान दें क्योंकि यह बिन्दु-रहित 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## लोग
ग़िज़र​ ज़िले की सभी मुख्य वादियों में इस्माइली शिया लोगों की बहुसंख्या है और सुन्नी लोग अल्पसंख्यक हैं। यहाँ इस्माइली शिया आबादी का ८७% हैं और सुन्नी १३% हैं।

## तहसीलें
ग़िज़र​ ज़िले में चार तहसीलें आती हैं -
* पुनियाल - ज़िले की राजधानी गाहकूच इसी तहसील में स्थित है। यहाँ शीना भाषा बोली जाती है जो कश्मीरी भाषा से सम्बंधित दार्दी भाषा है।
* इश्कोमन - जिसमें खोवार, वाख़ी और कुछ हद तक ताजिक भाषाएँ बोली जाती हैं।
* यासीन - यहाँ बुरूशसकी और खोवार भाषाएँ बोली जाती हैं।
* गुपिस - यहाँ शीना और खोवार भाषाएँ बोली जाती हैं।

## भूगोल
ग़िज़र​ ज़िला भूराजनैतिक दृष्टि से बहुत ही महत्वपूर्ण जगह स्थित है। इसके उत्तर में अफ़ग़ानिस्तान का वाख़ान गलियारा है जिसकी छोटी सी चौड़ाई के पार ताजिकिस्तान आता है। अगर पाक-अधिकृत कश्मीर भारत के नियंत्रण में होता तो यही वह इलाका है जहाँ भारत की सीमाएँ सीधी अफ़ग़ानिस्तान को छूतीं। पूर्वोत्तर में ग़िज़र ज़िला चीन द्वारा नियंत्रित शिंजियांग क्षेत्र को छूता है। पश्चिम में इसकी सीमाएँ पाकिस्तान के ख़ैबर​-पख़्तूनख़्वा प्रान्त के चित्राल ज़िले से लगती हैं।

## दर्रे
ग़िज़र​ ज़िले में कुछ महत्वपूर्ण पर्वतीय दर्रे आते हैं -
* शन्दूर दर्रा (१२,२०० फ़ुट​) - जो ग़िज़र​ ज़िले को चित्राल ज़िले से जोड़ता है
* चिलिन्जी दर्रा (१७,५०३ फ़ुट​) - जो ग़िज़र​ ज़िले की इश्कोमान तहसील को हुन्ज़ा-नगर ज़िले की गोजाल तहसील से जोड़ता है
* हायल दर्रा और नलतर दर्रा जो ग़िज़र​ और गिलगित ज़िलों की सरहद पर हैं
* बिछार​ दर्रा (१४,८७० फ़ुट​) - जो ग़िज़र​ ज़िले के गिलगित नदी पर स्थित शेरक़िला गाँव को गिलगित ज़िले की नलतर वादी में स्थित बिछारी गाँव से जोड़ता है
* थोई दर्रा (१६,४२० फ़ुट​) - जो ग़िज़र​ ज़िले में यासीन वादी में थोई नदी के किनारे बसे नियाल्थी गाँव को चित्राल ज़िले में यरख़ुन नदी की घाटी में स्थित गज़ीन गाँव से जोड़ता है
* दरकोट दर्रा (१५,४३० फ़ुट​) - जो ग़िज़र​ ज़िले की रावत वादी को चित्राल ज़िले की बरोग़िल​ वादी से जोड़ता है। इसे 'दरकूट दर्रा' भी कहते हैं।

## इन्हें भी देखें
* चित्राल ज़िला
* गिलगित-बल्तिस्तान

## सन्दर्भ

श्रेणी:ग़िज़र​ ज़िला
श्रेणी:पाकिस्तान प्रशासित कश्मीर
श्रेणी:कश्मीर
श्रेणी:गिलगित-बल्तिस्तान
श्रेणी:भारतीय उपमहाद्वीप के ज़िले
सुधन लोग

thumb|220px|१९७० के दशक में ब्रिटेन में एक सुधन परिवार
**सुधन** (, Sodan) पाक-अधिकृत कश्मीर के पुंछ, सुधनोती, बाग़ और कोटली ज़िलों में रहने वाले एक समुदाय का नाम है। पुंछ ज़िले में रावलाकोट और सुधनोती ज़िला विशेष रूप से इनकी मातृभूमि है। हालांकि आधुनिक युग में यह धर्म से मुस्लिम हैं, ऐतिहासिक रूप से यह हिन्दू मुहयाल समुदाय से सम्बंधित हैं। यह पंजाबी की उपभाषाएँ बोलते हैं। १९६०-८० काल में इस समुदाय के बहुत से लोग ब्रिटेन में जा बसे थे।

## इन्हें भी देखें
* पंजाबी लोग

## सन्दर्भ


श्रेणी:पंजाब की जातियाँ
श्रेणी:पाकिस्तान की जातियाँ
सुधनोती ज़िला

**सुधनोती** पाक-अधिकृत कश्मीर का एक ज़िला है। सन् १९९५ तक यह पुंछ ज़िले की एक तहसील हुआ करता था लेकिन उस वर्ष में इसे अलग करके ज़िले का दर्जा दे दिया गया। इस ज़िले की राजधानी पलन्द्री है।

## लोग
इस ज़िले के लोग अधिकतर पंजाबी की उपभाषाएँ बोलते हैं। यहाँ सुधन और आवान नामक पंजाबी समुदायों का ज़ोर है और इस ज़िले का नाम भी सुधन लोगों पर पड़ा है।

## तहसीलें
सुधनोती ज़िले में तीन तहसीलें हैं - पलन्द्री, मांग और त्रारख़ाल।

## सन्दर्भ


श्रेणी:सुधनोती ज़िला
श्रेणी:पाक-अधिकृत कश्मीर के ज़िले
श्रेणी:भारतीय उपमहाद्वीप के ज़िले
दीनार

right|thumb|300px|वे देश जहाँ दिनार नाम से मुद्रा का प्रचलन है/था। गहरे हरे रंग से प्रदर्शित देशों में दिनार वर्तमान समय में भी प्रचलित है। हल्के हरे रंग वाले भागों में दिनार भूतकाल में प्रचलित था।
**दीनार** : (अरबी دينار) (*dīnār*) वर्तमान समय में **दीनार** या **दिनार** विश्व के अनेक देशों की मुद्राओं का नाम है। 

मुसमालनों के आने के बहुत पहले से भारतवर्ष में दीनार चलता था। दीनार नामक सिक्के का प्रचार किसी समय एशिया और यूरोप के बहुत से भागों में था। यह कहीं सोने का, कहीं चाँदी का होता था। हिंदुस्तान की तरह अरब और फारस में भी प्राचीन काल में दीनार नाम का सिक्का प्रचलित था। अरबी फालकी के कोशकारों ने दीनार शब्द को अरबी लिखा है, पर फारस में दीनार का प्रचार बहुत प्राचीन काल में था। इसके अतिरिक्त रोमन (रोमक) लोगों में भी यह सिक्का दिनारियस के नाम से प्रचलित था। धात्वर्थ पर ध्यान देने से भी दीनार शब्द आर्यभाषा ही का प्रतीत होता है। अब प्रश्न यह होता है कि यह सिक्का भारत से फारस, अरब होते हुए रोम में गया अथवा रोम से इधर आया। यदि हरिवंश आदि संस्कृत ग्रंथों की अधिक प्राचीनता स्वीकार की जाय तो दीनार को भारत का मानना पडे़गा।

## भारतीय सन्दर्भ में 'दिनार'
'हरिवंश' और 'महावीरचरित्' में दीनार का स्पष्ट उल्लेख है। साँची में बौद्ध स्तूप का जो बड़ा खंडहर है उसके पूर्वद्वार पर सम्राट् चंद्रगुप्त का एक लेख है। उस लेख में 'दीनार' शब्द आया है। अमरकोश में भी दीनार शब्द मौजूद है और निष्क के बरबर अर्थात् दो तोले का माना गया है। रघुनंदन के मत से दीनार ३२ रत्ती सोने का होता था। अकबर के समय में जो दीनार नाम का सोने का सिक्का जारी था उसका मान एक मिसकाल अर्थात् आधे तोले के अंदाज था।                                      

भारत में दीनार एक गांव भी हैं जो राजस्थान राज्य के अलवर जिले के लक्ष्मणगढ उपखण्ड में स्थित हैं।  इस गाँव की जनसंख्या २०११ की जनगणना के अनुसार २४८७ थी।
इस गाँव में अलवर से बडौदामेव होते हुए पहुँचा जा सकता हैं।  
दीनार एक ग्राम पंचायत है जिसमें दीनार, ढण्ड, रेस्ती, खेडला व छांगलकी गाँव  आते हैं। 

## सन्दर्भ

श्रेणी:दीनार
श्रेणी:विश्व की मुद्रा
श्रेणी:गुप्तकालीन स्वर्ण सिक्के
पलन्द्री

**पलन्द्री** पाक-अधिकृत कश्मीर के सुधनोती ज़िला में स्थित एक छोटा-सा शहर है जो उस ज़िले की प्रशासनिक राजधानी भी है। यह पहले पुंछ ज़िले में हुआ करता था लेकिन जब १९९५ में वह जिला बंटा और सुधनोती ज़िला बना तो यह उस ज़िले की राजधानी बन गया। यहाँ एक सैनिक कॉलिज है जिसका नाम ज़ुल्फ़िकार अली भुट्टो पर रखा गया है।

## विवरण
इस शहर के आसपास बहुत पहाड़ियाँ हैं। तापमान सर्दियों में -५ °सेंटीग्रेड से लेकर गर्मियों में +३५ °सेंटीग्रेड तक रहता है। आसपास की पहाड़ियों में सर्दियों में बर्फ़ पड़ती है। यहाँ ऐतिहासिक इमारतें और क़िलें स्थित हैं। शहर में सुधन समुदाय का ज़ोर है और अधिकतर लोग पंजाबी व पहाड़ी बोलते हैं।

## इन्हें भी देखें
* सुधनोती ज़िला

## बाहरी कडियाँ
* पलन्द्री में बर्फ़

## सन्दर्भ

श्रेणी:पाकिस्तान प्रशासित कश्मीर
श्रेणी:सुधनोती ज़िला
राजमहल

**महल** या **प्रासाद**, भव्य गृह को कहते हैं। किन्तु विशेष रूप से राजा या राज्य के सर्वोच्च सत्ताधीश के गृह को महल कहा जाता है। बहुत से ऐतिहासिक महलों का उपयोग आजकल संसद, संग्रहालय, होटल या कार्यालय के रूप में किया जा रहा है। 

भारत की प्राचीन वास्तुविद्या के अनुसार 'प्रासाद' लंबा, चौड़ा, ऊँचा और कई भूमियों का पक्का या पत्थर का घर को कहते हैं जिसमें अनेक शृंग, शृंखला, अंडकादि हों तथा अनेक द्वारों और गवाक्षों से युक्त त्रिकोश, चतुष्कोण, आयत, वृत्त शालाएँ हों। 

पुराणों में केवल राजाओं और देवताओं के गृह को प्रासाद कहा है। आकृति के भेद से पुराणों में प्रासाद के पाँच भेद किए गए हैं— चतुरस्र, चतुरायत, वृत्त, पृत्ताय और अष्टास्र। इनका नाम क्रम से वैराज, पुष्पक, कैलास, मालक और त्रिविष्टप है। भूमि, अण्डक, शिखर आदि की न्यूनाधिकता के कारण इन पाँचों के नौ-नौ भेद माने गए हैं। जैसे- 
* **वेराज** : मेरु, मन्दर, विमान, भद्रक, सर्वतोभद्र, रुचक, नन्दन, नन्दिवर्धन, श्रीवत्स; 
* **पुष्पक** : वलभी, गृहराज, शालागृह, मन्दिर, विमान, ब्रह्ममन्दिर, भवन, उत्तम्भ, शिविकावेश्म; 
* **कैलास** : वलय, दुन्दुभि, पद्म, महापद्म, भद्रक सर्वतोभद्र, रुचक, नन्दन, गुवाक्ष या गुवावृत्त; 
* **मालव** : गज, वृषभ, हंस, गरुड़, सिंह, भूमुख, भूवर, श्रीजय, पृथिवीधर;
* **त्रिविष्टप** : वज्र, चक्र, मुष्टिक या वभ्रु, वक्र, स्वस्तिक, खड्ग, गदा, श्रीवृक्ष, विजय। 

## इन्हें भी देखें
* राजमहलों की सूची
* किला
बार्बी इन द नटक्रैकर

**बार्बी इन द नटक्रैकर** (), ओवेन हर्ले द्वारा निर्देशित एक कंप्यूटर एनिमेटेड बार्बी फिल्म है, जो २००१ में निकली। यह बार्बी फिल्म सीरीज का पहला ३-डी एनिमेटेड फिल्म है। इसके अंग्रेजी डबिंग में बार्बी की आवाज़ केली शेरिडन ने दिया है और हिंदी डबिंग में राजश्री नाथ ने। भारत में इस चलचित्र की VCD **"बार्बी नटक्राकर में"** के नाम से उपलब्ध है। इस फिल्म की कहानी जर्मन लेखक इ. टी. ए. हॉफमान का पुस्तक "नटक्राकर एंड द माउस किंग" पर आधारित है। 

## सार

## वॉयस कास्ट

### हिन्दी बिंग स्टाफ़
* डब वर्ष रिहाई: ३० दिसंबर, २००३
* मीडिया: VCD/DVD/टेलीविज़न
* द्वारा निर्देशित: लोतिचा गणपति
* अनुवाद: ????
* समायोजन: ????
* उत्पादन: विसुअल रियलिटी

## नाटकीय रिलीज
को 23 अक्टूबर, २००१, फिल्म एक सप्ताह के लिए सिनेमाघरों में एक सीमित रिलीज किया था उत्तरी अमेरिका में।

## टेलीविजन प्रदर्शनियों
फिल्म अपने टीवी प्रदर्शनियों के लिए एक घंटे के लिए संपादित किया गया था।

## सन्दर्भ

## बाहरी कड़ियाँ
*  (अंग्रेजी)

श्रेणी:अमेरिकी फ़िल्में
श्रेणी:अंग्रेज़ी फ़िल्में
पह्लव

अंगूठाकार|इरानी
**पह्लव** एक प्राचीन जाति। प्रायः प्राचीन पारसी या ईरानी। मनुस्मृति, रामायण, महाभारत आदि प्राचीन पुस्तकों में जहाँ-जहाँ खस, यवन, शक, कांबोज, वाह्लीक, पारद आदि भारत के पश्चिम में बसनेवाली जातियों का उल्लेख है वहाँ-वहाँ पह्लवों का भी नाम आया है।

उपर्युक्त तथा अन्य संस्कृत ग्रंथों में पह्लव शब्द सामान्य रीति से पारस निवासियों या ईरानियों के लिये व्यवहृत हुआ है मुसलमान ऐतिहासिकों ने भी इसको प्राचीन पारसीकों का नाम माना है। प्राचीन काल में फारस के सरदारों का 'पहृ- लवान' कहलाना भी इस बात का समर्थक है कि पह्लव पारसीकों का ही नाम है। शाशनीय सम्राटों के समय में पारस की प्रधान भाषा और लिपि का नाम पह्लवी पड़ चुका था। तथापि कुछ युरोपीय इतिहासविद् 'पह्लव' सारे पारस निवासियों की नहीं केवल पार्थिया निवासियों पारदों— की अपभ्रश संज्ञा मानते हैं।

पारस के कुछ पहाड़ी स्थानो में प्राप्त शिलालेखों में 'पार्थव' नाम की एक जाति का उल्लेख है। डॉ॰ हाग आदि का कहना है कि यह 'पार्थव' पार्थियंस (पारदों) का ही नाम हो सकता है और 'पह्लव' इसी पार्थव का वैसा ही फालकी अपभ्रंश है जैसा अवेस्ता के मिध्र (वै० मित्र) का मिहिर। अपने मत की पुष्टि में ये लोग दो प्रमाण और भी देते हैं। एक यह कि अरमनी भाषा के ग्रंथों में लिखा है कि अरसक (पारद) राजाओं की राज-उपाधि 'पह्लव' थी। दूसरा यह कि पार्थियावासियों को अपनी शूर वीरता और युद्धप्रियता का बडा़ घमंड था और फारसी के 'पहलवान' और अरमनी के 'पहलवीय' शब्दों का अर्थ भी शूरवीर और युद्धप्रिय है। रही यह बात कि पारसवालों ने अपने आपके लिये यह संज्ञा क्यों स्वीकार की और आसपास वालों ने उनका इसी नाम से क्यों उल्लेख किया। इसका उत्तर उपर्युक्त ऐतिहासिक यह देते हैं कि पार्थियावालों ने पाँच सौ वर्ष तक पारस में राज्य किया और रोमनों आदि से युद्ध करके उन्हें हराया। ऐसी दशा में 'पह्लव' शब्द का पारस से इतना घनिष्ठ संबंध हो जाना कोई आश्चर्य की बात नहीं है।

संस्कृत पुस्तकों में सभी स्थलों पर 'पारद' औक 'पह्लव' को अलग अलग दो जातियाँ मानकर उनका उल्लेख किया गया है। हरिवंश पुराण में महाराज सगर के द्वारा दोनों की वेशभूषा अलग अलग निश्चित किए जाने का वर्णन है। पह्लव उनकी आज्ञा से 'श्मश्रुधारी' हुए और पारद 'मुक्तकेश' रहने लगे। मनुस्मृति के अनुसार 'पह्लव' भी पारद, शक आदि के समान आदिम क्षत्रिय थे और ब्राह्मणों के अदर्शन के कारण उन्हीं की तरह संस्कारभ्रष्ट हो शूद्र हो गए। हरिवंश पुराण के अनुसार महाराज सगर न इन्हें बलात् क्षत्रियधर्म से पतित कर म्लेच्छ बनाया। इसकी कथा यों है कि हैहयवंशी क्षत्रियों ने सगर के पिता बाहु का राज्य छीन लिया था। पारद, पह्लव, यवन, कांबोज आदि क्षत्रियों ने हैहयवंशियों की इस काम में सहायता की थी। सगर ने समर्थ होने परह हैहयवंशियों को हराकर पिता का राज्य वापस लिया। उनके सहायक होने के कारण 'पह्लव' आदि भी उनके कोपभाजन हुए। ये लोग राजा सगर के भय से भागकर उनके गुरु वशिष्ठ की शरण गए। वशिष्ठ ने इन्हें अभयदान दिया। गुरु का वचन रखने के लिये सगर ने इनके प्राण तो छोड़ दिए पर धर्म ले लिया, इन्हें छात्र धर्म से बहिष्कृत करके म्लेच्छत्व को प्राप्त करा दिया। वाल्मीकीय रामायण के अनुसार 'पह्लवों' की उत्पत्ति वशिष्ठ की गौ शबला के हुंभारव (रँभाने) से हुई है। विश्वामित्र के द्वारा हारे जाने पर उसने वशिष्ठ की आज्ञा से लड़ने के लिये जिन अनेक क्षत्रिय जातियों को अपने शब्द से उत्पन्न किया 'पह्लव' उनमें पहले थे।

## इन्हें भी देखें
* पहलवी वंश

श्रेणी:प्राचीन भारत का इतिहास
श्रेणी:प्राचीन जातियाँ
पारद

**पारद** के निम्नलिखित अर्थ होते हैं-

* पारा
* पारद (प्राचीन जाति)
पारद (प्राचीन जाति)

**पारद** एक प्राचीन जाति जो पारस के उस प्रदेश में निवास करती थी जो कास्पियन सागर के दक्षिण के पहाड़ों को पार करके पड़ता था। इसके हाथ में बहुत दिनों तक पारस साम्राज्य रहा।

महाभारत, मनुस्मृति, बृहत्संहिता इत्यादि में पारद देश और पारद जाति का उल्लेख मिलता है। यथा— 
:*पौंड्र- काश्चौंखूद्रविडाः काम्बोजा यवनाः शकाः। पारदाः पह्लवाश्चीनाः किराता दरदाः खशाः।* (मनु० १०. ४४)

इसी प्रकार बृहत्संहिता में पश्चिम दिशा में बसनेवाली जातियों में 'पारत' और उनके देश का उल्लेख है— 
:'पंचनद रमठ पारत तारक्षिति श्रृंग वैश्य कनक शकाः। 

पुराने शिलालेखों में 'पार्थव' रूप मिलता हैं जिससे युनानी 'पार्थिया' शब्द बना है। युरोपीय विद्वानों ने 'पह्लव' शब्द को इसी 'पार्थिव' का अपभ्रंश या रूपांतक मानकर पह्लव और पारद को एक ही ठहराया है। पर संस्कृत साहित्य में ये दोनों जातियाँ भिन्न लिखी गई हैं। मनुस्मृति के समान महाभारत और बृहत्संहिता में भी 'पह्लव' 'पारद' से अलग आया है। अतः 'पारद 'का'पह्लव' से कोई संबंध नहीं प्रतीत होता। पारस में पह्लव शब्द शाशानवंखी सम्राटों के समय से ही भाषा और लिपि के अर्थ में मिलता है। इससे सिद्ध होता है कि इसका प्रयोग अधिक व्यापक अर्थ में पारसियों को लिये भारतीय ग्रंथों में हुआ है। किसी समय में पारस के सरदार 'पहलवान' कहलाते थे। संभव है, इसी शब्द से 'पह्लव' शब्द बना हो। मनुस्मृति में 'पारदों' और 'पह्लवों' आदि को आदिम क्षत्रिय कहा है जो ब्राह्मणों के अदर्शन से संस्कारभ्रष्ट होकर शूद्रत्व को प्राप्त हो गए।

त्रिभुवनदास की पुस्तक Ancient India में पारस/पारद परंपरा का उल्लेख मिलता है। इसी आधार पर कुछ लेखक पारदों को सूर्यवंशी-रघुवंशी क्षत्रिय परंपरा से जोड़ते हैं। चूँकि भगवान श्रीराम रघुवंश के प्रमुख सम्राट माने जाते हैं, इसलिए समाज-परंपरा में पारधी पोवारों का संबंध भी श्रीराम के रघुवंशी वंश से जोड़ा जाता है।[1]

श्रेणी:प्राचीन जातियाँ
श्रेणी:प्राचीन भारत का इतिहास
[1][Tribhuwandas, Ancient India]
पारस

**पारस** (प्राचीन फ़ारसी: 𐎱𐎠𐎼𐎿) ईरान के दक्षिण-पश्चिमी भाग में स्थित एक एतिहासिक क्षेत्र है, जो अब फ़ार्स प्रांत के समान है। उनके मुख्य शहरों थे: पर्सेपोलिस और पसारगडे। यह माना जाता है कि फ़ारसी लोग इधर मध्य एशिया या 
कॉकस से आये थें।

## हख़ामनी साम्राज्य

फ़ारसी लोग पारस में लगभग 10वीं शताब्दी ई.पू. से उपस्थित थे और उन्होंने 6वीं शताब्दी ई.पू. में उस समय के दुनिया के सबसे बड़े साम्राज्य को स्थापित किया। हख़ामनी साम्राज्य के चार राजधानियों में से दो: पर्सेपोलिस और पसारगडे, पारस में स्थित है।

## मैसिडोनियाई साम्राज्य
वर्ष 330 ई.पू. में हख़ामनी साम्राज्य का पतन सिकंदर के हाथ से हुआ। उसके बाद, सिकंदर के क्षत्रपों फ़्रैसोर्टेस (330–324 ई.पू), ओर्क्सींस, प्यूसेस्टस (324–316 ई.पू) और एंटीगोनस (316–301 ई.पू) ने पारस पर राज किया।

## सन्दर्भ
वैजयन्ती

right|thumb|300px|वैजयन्ती माला धारण किए हुए भगवान विष्णु
**बैजन्ती** (संस्कृत : वैजयन्ती) एक पुष्प का नाम है जिससे वैजयन्ती-माला बनती है। यह माला श्रीकृष्ण और विष्णु को सुशोभित करती है। 'वैजयन्ती माला' का शाब्दिक अर्थ है- 'विजय दिलाती हुई माला' या 'विजय दिलाने वाली माला' । 

वैजयन्ती माला की शास्त्रों में बड़ी महिमा है। ये श्री कृष्ण भक्ति प्रदान करने वाली मानी गयी है। इस माला से श्री कृष्ण मन्त्रो का जप किया जाता है। इसे गले में धारण करना शुभ माना गया है। यह माला भगवान श्रीकृष्ण की प्रिय 6 वस्तुओं में से है - गाय, बांसुरी, मोर पंख, माखन, मिश्री और वैजयन्तीमाला । कहा जाता है कि जो भी मनुष्य इसे धारण करता है उसे जीवन में शांति एवं सुख की प्राप्ति होती है।

वैजयन्ती एक पौधे का नाम भी है। इसके पत्ते हाथ भर तक के लम्बे और चार पाँच अंगुल चौड़े होते हैं। इसमें टहनियां नहीं होतीं।  यह हल्दी और कचूर की जाति का पौधा है। इसके सिर पर लाल या पीले फूल लगते हैं। फूल लम्बे और कई दलों के होते हैं और गुच्छों में लगते हैं। इसके काले दाने कड़े होते हैं जिनमें लोग छेदकर माला बनाकर पहनते हैं। 

एक दूसरा मत यह है कि वैजयन्ती के पत्ते हाथ हाथ भर तक के लम्बे और एक इंच चौडे़ होते हैं। इसमें टहनियाँ नहीं होतीं, केले की तरह कांड सीधा ऊपर की ओर जाता है।  इसमे कोई फूल नहीं आता, एक बीज फली के साथ निकलता है। बीज में ही जुड़ा हुआ पराग होता है। कुछ लोग बैजन्ती को कैना लिली भी समझते हैं, किन्तु दोनो पौधे अलग हैं।

बैजन्ती के पौधे की सबसे बड़ी खासियत ये है कि इसके बीज में माला बनाने के लिए कोई छेद नहीं करना पड़ता। यह माला भगवान विषणु जी की सर्वाधिक प्रिय मानी जाती है।

## सन्दर्भ

## इन्हें भी देखें
* वैजयन्ती कोष
* वैजयन्ती माला

श्रेणी:पादप
श्रेणी:पुष्प
श्रेणी:धर्म में वनस्पति
श्रेणी:हिन्दू पूजा
वोपदेव

**वोपदेव** विद्वान्, कवि, वैद्य और वैयाकरण ग्रंथाकार थे। इनके द्वारा रचित व्याकरण का प्रसिद्ध ग्रंथ 'मुग्धबोध' है। इनका लिखा कविकल्पद्रुम तथा अन्य अनेक ग्रंथ प्रसिद्घ हैं। ये 'हेमाद्रि' के समकालीन थे और देवगिरि के यादव राजा के दरबार के मान्य विद्वान् रहे। इनका समय तेरहवीं शती का पूर्वार्ध मान्य है।

ये देवगिरि के यादव राजाओं के यहाँ थे। यादवों के प्रसिद्ध विद्वान् मंत्री हेमाद्रि पंत (हेमाड पंत) का उन्हें आश्रय था। "मुक्ताफल" और "हरिलीला" नामक ग्रंथों की इन्होंने रचना की। हरिलीला में संपूर्ण भागवत संक्षेप में आया है। 

बोपदेव यादवों के समकालीन, सहकारी, पंडित और भक्त थे। कहते हैं, वे विदर्भ के निवासी थे। उन्होंने प्रचुर और बहुविध ग्रंथों की रचना की। उन्होंने व्याकरण, वैद्यशास्त्र, ज्योतिष, साहित्यशास्त्र और अध्यात्म पर उपयुक्त ग्रंथों का प्रणयन करके अपनी बहुमुखी प्रतिभा का परिचय दिया। उन्होंने भागवत पर हरिलीला, मुक्ताफल, परमहंसप्रिया और मुकुट नामक चार भाष्यग्रंथों की सरस रचना की। उन्होंने मराठी में भाष्यग्रंथ लेखनशैली का श्रीगणेश किया।

## बाहरी कड़ियाँ
*मुग्धबोध संस्कृत व्याकरण

श्रेणी:वैयाकरण
श्रेणी:मराठी
श्रेणी:संस्कृत ग्रन्थकार
श्रेणी:संस्कृत साहित्यकार
मुग्धबोध

**मुग्धबोध**, संस्कृत व्याकरण का ग्रन्थ है जिसके रचयिता वोपदेव है। इसकी रचना तेरहवीं शताब्दी में हुई थी।

## बाहरी कड़ियाँ
* वोपदेव का मुग्धबोध (गूगल पुस्तक)

श्रेणी:व्याकरण ग्रन्थ
श्रेणी:संस्कृत ग्रन्थ
तापानुशीतन

right|thumb|300px|जर्मनी के बोचम क्लब में उत्पादन के दौरान रक्त-तप्त व्हील टायर

**तापानुशीतन** या 'अनीलन' या एनिंलिंग (Annealing) धातुकर्म और पदार्थ विज्ञान में एक प्रकार का ऊष्मा उपचार है। इसका उपयोग किसी वस्तु या पदार्थ में आवश्यक गुण (जैसे कठोरता, नम्रता आदि) लाने के लिए किया जाता है। इस प्रक्रिया में एक क्रान्तिक ताप से अधिक ताप तक वस्तु को गरम किया जाता है तत्पश्चात कुछ समय तक एक नियत ताप पर बनाए रखते हैं और अन्ततः नियंत्रित रूप में उसे ठण्डा कर दिया जाता है। तापानुशीतन का उपयोग तन्यता बढ़ाने, पदार्थ को मुलायम बनाने, पदार्थ में किसी कारण उत्पन्न प्रतिबलों को समाप्त करने, पदार्थ की संरचना को बदलने आदि के लिए किया जाता है।

तापानुशीतन का उपयोग निम्नलिखित में से किसी एक या अधिक लक्ष्यों की पूर्ति के लिए किया जाता है-
* **रासायनिक साम्य** : सूक्ष्म क्रिस्टलीय संरचनात्मक त्रुटियों को समाप्त करने के लिए 
* **संरचनात्मक साम्य** : मेटास्टेबल फेजेज को बदलने के लिए
* **यांत्रिक साम्य** : वस्तु के आन्तरिक प्रतिबलों (stresses) को समाप्त करने हेतु

तापानुशीलन का उपयोग मुख्यतः इस्पात और ताँबे पर किया जाता है।

## बाहरी कड़ियाँ
* Annealing with induction: Ameritherm offers annealing overview and Application Notes
* Annealing:efunda - engineering fundamentals
* Full Annealing:Material Science
* Annealing: Aluminum and Aircraft Metal Alloys

श्रेणी:धातुओं का ऊष्मा उपचार
गिलगित ज़िला

**गिलगित ज़िला​** पाक-अधिकृत कश्मीर के गिलगित-बलतिस्तान क्षेत्र का एक ज़िला है। इसकी राजधानी गिलगित शहर है। २०१० तक हुन्ज़ा-नगर ज़िला भी गिलगित ज़िले का हिस्सा हुआ करता था।

## इन्हें भी देखें
* ग़िज़र​ ज़िला
* गिलगित-बल्तिस्तान

## सन्दर्भ

श्रेणी:गिलगित ज़िला
श्रेणी:पाकिस्तान प्रशासित कश्मीर
श्रेणी:कश्मीर
श्रेणी:गिलगित-बल्तिस्तान
श्रेणी:भारतीय उपमहाद्वीप के ज़िले
दिआमेर ज़िला

**दिआमेर ज़िला​** पाकिस्तान प्रशासित कश्मीर के गिलगित-बलतिस्तान क्षेत्र का एक ज़िला है। इसकी राजधानी चिलास है। २००४ में इसे विभाजित करके अलग अस्तोर ज़िला बनाया गया।

## मार्ग
काराकोरम राजमार्ग इस ज़िले से गुज़रता है और चिलास उसपर एक पड़ाव है। १९७८ में इस राजमार्ग के खुलने से पहले यहाँ पहुँचने के लिए ख़ैबर-पख़्तूनख़्वा प्रान्त के मानसेहरा ज़िले के काग़ान​ शहर से बाबूसर दर्रे से होती हुई एक कच्ची सड़क ही यहाँ पहुँचा करती थी। यह मार्ग अभी भी उपलब्ध है इसलिए काराकोरम राजमार्ग खुलने के बाद अब चिलास के लिए दो रास्ते हो गए हैं।

## इन्हें भी देखें
* चिलास
* गिलगित​ ज़िला
* गिलगित-बल्तिस्तान

## सन्दर्भ


श्रेणी:दिआमेर ज़िला
श्रेणी:पाकिस्तान प्रशासित कश्मीर
श्रेणी:कश्मीर
श्रेणी:गिलगित-बल्तिस्तान
श्रेणी:भारतीय उपमहाद्वीप के ज़िले
हारमोनियम

[thumb|240px|[भारत-पाकिस्तान-अफ़्ग़ानिस्तान में लोकप्रीय हस्त-चालित शैली का एक हारमोनियम]]
**हारमोनियम** (Harmonium) या पेटी बाजा एक संगीत वाद्य यंत्र है जिसमें वायु प्रवाह किया जाता है और भिन्न चपटी स्वर पटलों को दबाने से अलग-अलग सुर की ध्वनियाँ निकलती हैं। इसमें हवा का बहाव पैरों, घुटनों या हाथों के ज़रिये किया जाता है, हालाँकि भारतीय उपमहाद्वीप में इस्तेमाल होने वाले हरमोनियमों में हाथों का प्रयोग ही ज़्यादा होता है। हारमोनियम का आविष्कार यूरोप में किया गया था और १९वीं सदी के बीच में इसे कुछ फ़्रांसिसी लोग भारत-पाकिस्तान क्षेत्र में लाए जहाँ यह सीखने की आसानी और भारतीय संगीत के लिए अनुकूल होने की वजह से जड़ पकड़ गया। हारमोनियम मुख्यतः तीन प्रकार के होते हैं। ये विभाजन संभवता उनके निर्माण स्थान अथवा निर्माण में पर्युक्त सामिग्री की गुणवत्ता के आधार पर होता है। इसके प्रकार है - १.ब्रिटिश २.जर्मन ३.खरज। अपने निर्माण की शैली या स्थान के अनुसार इनके स्वरों की मिठास में अंतर होता है जिसे योग्य संगीतज्ञ ही पहचान सकता है।

हारमोनियम भारतीय शास्त्रीय संगीत का अभिन्न हिस्सा है। हारमोनियम को सरल शब्दों में "पेटी बाजा" भी कहा जाता है।

## आकार
आकार में हारमोनियम एक बक्से की तरह होता है। इसमें कीबोर्ड की तरह ही दबाने के लिए कीज़ होते हैं और दिखने में यह बिलकुल वैसा ही लगता है।
यह केवल हवा के दबाव वाले प्रणाली पर काम करता है। वादक इसके फ्लैप को आगे-पीछे करके हवा भरते हैं और कीज़ दबाने पर उपयुक्त स्वर निकलता है।

## Song
Song

हारमोनियम का उपयोग शास्त्रीय, सुगम, भजन, फ़िल्मी, इत्यादि में लाया जाता है।

## इन्हें भी देखें
* वाद्य यंत्र
*हारमोनियम की आधारभूत जानकारी 

## सन्दर्भ


श्रेणी:हिन्दुस्तानी शास्त्रीय संगीत
श्रेणी:भारतीय वाद्य यंत्र
अस्तोर ज़िला

**अस्तोर ज़िला​** पाक-अधिकृत कश्मीर के गिलगित-बलतिस्तान क्षेत्र का एक ज़िला है। इसकी राजधानी गोरीकोट है। इस ज़िले का क्षेत्र पहले दिआमेर ज़िले का भाग हुआ करता था लेकिन
२००४ में उस ज़िले को विभाजित करके इसे एक अलग ज़िले का दर्जा मिला।

## मार्ग
अस्तोर से गिलगित तक एक पक्की सड़क आती है। पाकिस्तान की राजधानी से गिलगित तक उड़ानें चलती हैं और अस्तोर आने वाले यात्री अक्सर गिलगित तक विमान से आते हैं और फिर वहाँ से सड़क-वाहन लेकर अस्तोर ज़िले में दाख़िल होते हैं।

## इन्हें भी देखें
* गिलगित​ ज़िला
* गिलगित-बल्तिस्तान

## सन्दर्भ

श्रेणी:अस्तोर ज़िला
श्रेणी:पाकिस्तान प्रशासित कश्मीर
श्रेणी:कश्मीर
श्रेणी:गिलगित-बल्तिस्तान
श्रेणी:भारतीय उपमहाद्वीप के ज़िले
जॉर्डन नदी

**जॉर्डन नदी** या **यरदन नदी** (, ) पश्चिम एशिया की  लंबी नदी है। एतिहासिक रूप से महत्वपूर्ण यह नदी मृत सागर में सागर-संगम करती है। निवर्तमान समय में यह इज़राइल की पूर्वी सीमा का निर्माण करती है। ईसाई परम्परा के अनुसार जॉन बैपटिस्ट ने इसी नदी में ईसा की बपतिस्मा करी थी। हेशमाइट किंगडम ऑफ़ जॉर्डन का नाम इसी नदी के नाम पर ही पड़ा है।

## सन्दर्भ

श्रेणी:एशिया की नदियाँ
श्रेणी:सीमावर्ती नदियाँ
योनिच्छद पुनर्निर्माण शल्य चिकित्सा (ह्य्मेनोप्लास्टी)

**ह्य्मेनोप्लास्टी** या **योनिच्छद पुनर्निर्माण सर्जरी**, एक ऐसी शल्य चिकित्सा प्रकिया है जिसमें योनिद्वार की झिल्ली की शल्य चिकित्सा द्वारा फिर से बहाली की जाती है।
पुरुषों की रूढिवादी सोच के चलते फिर से कौमार्य को जरूरत मानने वाली लड़कियां हाइम्नोप्लास्टी करा रही हैं। कॉस्मेटिक (सौंदर्य प्रसाधन) सर्जन (शल्य - चिकित्सक) ऐसी सर्जरी (शल्य चिकित्सा) करते हैं। इस प्रकिया के बाद पूरी तरह से सामान्य होने में कम से कम छह सप्ताह का समय लगता है। 
## क्यों जरूरत पड़ती है ह्य्मेनोप्लास्टी की
आमतौर पर तो एक रिश्ता टूट जाने को धब्बा मानने वाली लड़कियां इसके लिए डॉक्टरों के पास आती हैं। इसके अलावा रेप का शिकार हो जाने वाली या शारीरिक शोषण की चपेट में आ जाने वाली लड़कियों के लिए यह चिकित्सा सदमे को कुछ कम कर सकती है। इसके अलावा दुर्घटना में कौमार्य खो देने वाली लड़कियों के पुरुष मानसिकता का मुकाबला करने में हाइम्नोप्लास्टी मददगार साबित होती है।

कौमार्य (वर्जिनिटी) भंग होने का कारण चाहे कोई भी रहा हो, लेकिन यह भी एक बड़ा कारण है कि शक और सोच के चलते कई रिश्ते टूटते हैं। रूढिवादी मानसिकता के चलते अच्छे पढ़े-लिखे लड़के भी लड़कियों के विवाह पूर्व संबंधों को स्वीकार नहीं कर पा रहे हैं। हालाँकि कौमार्य भंग होने से शरीर पर कोई बॉयलॉजिकल (जैविक) प्रभाव नहीं पड़ता, लेकिन यह पुरुष मानसिकता को जरूर प्रभावित करता है।

आंकड़ों के हिसाब से करीब तीस फीसद लड़कियां शादी के बाद पहली रात को ब्लीड नहीं करती। इसके पीछे कई मेडिकल कारण हो सकते हैं, लेकिन सामाजिक सोच एक ही रहती है। इन तीस फीसद मामलों में वैवाहिक संबंध हमेशा खतरे में पड़ जाता है।

महिलाओं का एक ऐसा वर्ग भी है जो शादी के कई साल बाद फिर से हाइम्नोपलास्टी करवाकर अपने जीवनसाथी को कौमार्य का अहसास देना चाहती हैं। 

लड़के कॉरपोरेट में काम करने वाली तेज-तर्रार और बिंदास लड़कियों को पसंद करते हैं। वे लड़कियों के कई लड़कों के रिश्तों को लेकर भी सामान्य ही रहते हैं, लेकिन जब शादी की बात आती है तो वे यह बर्दाश्त नहीं कर पाते कि जिस लड़की से वे शादी करने जा रहे हैं, उसका किसी अन्य से विवाह-पूर्व शारीरिक संबंध रहा हो। इस सोच से पैदा होने वाली स्थिति से बचने के लिए लड़कियों के पास इस तरह का सर्जिकल विकल्प मौजूद है।

कई मामलों में ऐसा भी होता है कि पहली शादी नाकाम रहने या सगाई और शादी के बीच की अवधि में ही लड़के और लड़की के बीच संबंध बन जाते हैं, लेकिन दहेज या अन्य किसी कारण के चलते रिश्ता टूट जाता है। ऐसे मामलों में मां-बाप दूसरा रिश्ता तय करते समय पहले हादसे को पूरी तरह दबा देना चाहते हैं। इसके लिए भी कई बार हाइम्नोपलास्टी कराई जा रही है। 

## इन्हें भी देखें
* कौमार्य परीक्षण
* कौमार्य

## बाहरी कड़ियाँ

## सन्दर्भ

श्रेणी:जननांग संशोधन
श्रेणी:प्लास्टिक सर्जरी
श्रेणी:स्रीरोग - विज्ञान - संबंधी
स्कर्दू ज़िला

**स्कर्दू ज़िला​** पाक-अधिकृत कश्मीर के गिलगित-बलतिस्तान क्षेत्र का एक ज़िला है। इसकी राजधानी स्कर्दू नामक शहर ही है, जो बलतिस्तान के सबसे महत्वपूर्ण शहरों में से एक है। दक्षिण में इस ज़िले की सीमाएँ भारत के [केन्द्र शासित प्रदेश के [कारगिल ज़िला|करगिल ज़िले से लगती हैं। उत्तर में इसकी सरहद शक्सगाम वादी से लगती हैं जिसे भारत अपना भाग मानता है लेकिन जिसे पाकिस्तान ने चीन के नियंत्रण में दे दिया है - चीन इस शिनजियांग प्रान्त का भाग मानकर प्रशासित करता है।

## लोग व भाषा
स्कर्दू इलाक़े में अधिकतर तिब्बती मूल के बालती व लद्दाख़ी लोग रहते हैं। सांस्कृतिक रूप से यह भारत के लद्दाख़ क्षेत्र का भाग है, हालांकि यहाँ के अधिकतर लोग धार्मिक दृष्टि से मुस्लिम हैं। यह १४वीं सदी तक बौद्ध धर्मी थे लेकिन उसके बाद इन्होनें शिया इस्लाम अपना लिया। यहाँ अधिकतर बालती भाषा बोली जाती है जो लद्दाख़ी भाषा के क़रीब है और अक्सर तिब्बती भाषा की उपभाषा समझी जाती है।

## पर्वत
स्कर्दू ज़िले से बाल्तोरो मुज़ताग़ की पर्वत-शृंखला निकलती है जो काराकोरम पर्वतों की एक शाखा है। इस जिले का सबसे ऊँचा पर्वत के२ है, जो विश्व का दूसरा सबसे ऊँचा पर्वत भी है। इसके अलावा ब्रोड पीक (८,०५१ मीटर​), गाशेरब्रुम-१ (८,०८० मीटर​) और माशेरब्रुम (७,८२१ मीटर​) भी इसी ज़िले में आते हैं। यहाँ कई हिमानियाँ (ग्लेशियर) भी स्थित हैं। बालतोरो हिमानी व गॉडविन-ऑस्टेन​ हिमानी का संगम-स्थल यहाँ है। इनके अतिरिक्त बियाफ़ो हिमानी और हिस्पर हिमानी का मुख्य हिस्सा भी यही है।

## देओसाई राष्ट्रीय उद्यान
स्कर्दू में ४,००० मीटर से अधिक​ की महान ऊँचाई पर स्थित 'देओसाई' नामक एक विस्तृत मैदान है। 'देओसाई' तिब्बती भाषा का संयुक्त-शब्द है जिसका मतलब 'भीमकाय लोगों (देवों) की भूमि' है। इस मैदान की विचित्र वनस्पति और पशु सम्पदा को बचने के लिए यहाँ देओसाई राष्ट्रीय उद्यान नामक संरक्षित जैवमंडल स्थापित किया गया है।

## इन्हें भी देखें
* लद्दाख़
* गान्चे​ ज़िला
* गिलगित-बल्तिस्तान

## सन्दर्भ

श्रेणी:स्कर्दू ज़िला
श्रेणी:पाकिस्तान प्रशासित कश्मीर
श्रेणी:कश्मीर
श्रेणी:गिलगित-बल्तिस्तान
श्रेणी:भारतीय उपमहाद्वीप के ज़िले
भँवर धारा

ट्रान्सफार्मर के कोर में फ्ल्क्स और भँवर धारा; भँवरधारा के कारण ऊर्जा-ह्रास को रोकने के लिए कोर को पतली-पतली पट्टियों से बनाया जाता है।     Invented by  (फोको in 1857 AD)  ]]
किसी चालक के भीतर परिवर्ती चुम्बकीय क्षेत्र होने पर उसमें विद्युत धारा उत्पन्न होती है उसे **भँवर धारा या फोको धारा** (Eddy current) कहते हैं। धारा की ये भवरें चुम्बकीय क्षेत्र पैदा करती हैं और यह चुम्बकीय बाहर से आरोपित चुम्बकीय क्षेत्र के परिवर्तन का विरोध करता है। भँवर धाराओं से उत्पन्न चुम्बकीय क्षेत्र आकर्षण, प्रतिकर्षण, ऊष्मन आदि प्रभाव उत्पन्न करता है। बाहर से आरोपित चुम्बकीय क्षेत्र जितना ही तीव्र होगा और उसके परिवर्तन की गति जितनी अधिक होगी और पदार्थ की विद्युत चालकता जितनी अधिक होगी, उतनी ही अधिक मात्रा में भँवर धाराएँ उत्पन्न होंगी तथा उनके कारण उत्पन्न चुम्बकीय क्षेत्र का मान भी उतना ही अधिक होगा।

परिणामित्र (ट्रांसफॉर्मर), विद्युत जनित्र एवं विद्युत मोटरों के कोर में भँवर धाराओं के कारण ऊर्जा की हानि होती है और इसके कारण क्रोड गर्म होती है। कोर में भँवरधारा हानि कम करने के लिए क्रोड को पट्टयित (लैमिनेटेड) बनाया जाता है, अर्थात पतली-पतली पट्टियों को मिलाकर कोर बनाई जाती है, न कि एक ठोस कोर (सॉलिड कोर) से। 

भँवर धाराओं से हानि व् उन्हें कम करने के उपाय-:
भँवर धाराओं के कारण जो उष्मीय ऊर्जा उत्पन्न होती है,वह विद्युत् ऊर्जा का ही परिवर्तित रूप है।
डायनेमो के आर्मेचर,ट्रांसफॉर्मर तथा प्रेरणा कुंडली में लोहे की क्रॉड प्रयुक्त की जाती है। क्रोड में भँवर धाराएँ बनने के कारन ये बहुत गर्म हो जाती है। जिसके कारण विद्युत् ऊर्जा का ऊष्मा के रूप में ह्रास होता है। ऊर्जा ह्रास को कम करने के लिए क्रोड या फ्रेम के नरम लोहे के एक अकेले टुकड़े के रूप में नहीं लेते,बल्कि नरम लोहे के कई पटलों(laminas) को वार्निश द्वारा जोड़कर बनाते हैं। इस प्रकार की क्रोड को पतलिट क्रोड(laminated core) कहते हैं। फलतः ऊष्मा के रूप में होने वाला ऊर्जा ह्रास कम हो जाता है।

भँवर धाराओं के उपयोग
(Uses of eddy currents):
भँवर धाराओं का उपयोग उसके उष्मीय प्रभाव अवरोधक के लिए किया जाता है।इसके मुख्य अनुप्रयोग निम्नलिखित हैं।:-
१) चल कुंडली धारामापी को दोलन-रुद्ध(dead-beat) बनाने में :-
धारामापी की कुण्डली यदि ताँबे के विद्युतरोधी तार को एल्युमीनियम के फ्रेम पर लपेटकर बनायी जाए,तब कुंडली में धारा प्रवाहित करने पर कुंडली में विक्षेप होगा। साथ ही कुंडली के फ्रेम में भँवर धाराएँ उत्पन्न होगी जो कुंडली को अधिकतम विक्षेप की स्थिति में लाकर शीघ्र स्थिर कर देग

२) प्रेरण भट्टी(induction furnance):-
भँवर धाराओं से उत्पन्न उष्मीय ऊर्जा का उपयोग प्रेरण भट्टी में किया जाता है। धातु को कुछ उच्च आवृति की प्रत्यावर्ती धारा की कुण्डली के बीच रखा जाता है। तीव्र परिवर्तन शील चुम्बकीय क्षेत्र के कारण प्रबल भँवर धाराओं से धातु का टॉप बहुत बढ़ जाता है। इसी सिद्धांत पर प्रेरण भट्टी बनाई गयी है। इनमें खाना पकाने से लेकर धातु पिघलाने तक का भी कार्य किया जाता है। इसके बाद पुन हमने

## बाहरी कड़ियाँ
* Eddy Currents and Lenz's Law (Audio slideshow from the National High Magnetic Field Laboratory)
* Eddy Current Separator Cogelme for non-ferrous metals separation - Info and Video in Cogelme site

श्रेणी:विद्युत गतिकी
गोरीकोट वादी

**गोरीकोट** (, Gorikot), जिसे स्थानीय लोग **गुए** (Gué) भी बुलाते हैं, पाक-अधिकृत कश्मीर के गिलगित-बलतिस्तान क्षेत्र के अस्तोर ज़िले की सबसे बड़ी घाटी है और उस ज़िले का प्रशासनिक मुख्यालय भी है। यह नंगा परबत जाने वाले मार्ग और प्रसिद्द देओसाई मैदान जाने वाले मार्ग के चौराहे पर स्थित है।

## लोग
गोरीकोट के ज़्यादातर लोग शीना भाषा बोलने वाले सुन्नी मुस्लिम हैं। शीना कश्मीरी भाषा से सम्बंधित एक दार्दी भाषा है।

## अन्य विवरण
हरे मैदानों, ठंडी हवाओं और ऊँचे पहाड़ों के बीच अस्तोर नदी के किनारे बसा गोरीकोट अपने प्राकृतिक सौंदर्य के लिए जाना जाता है। यहाँ के लोग सेब, गेंहू, मटर, ख़ुबानी और अन्य चीज़ें उगाकर अपना निर्वाह करते हैं। यहाँ तक कि सड़क पूरी तरह पक्की नहीं है और इधर पहुँचने के लिए जीपों, ट्रकों या अन्य मज़बूत वाहनों का प्रयोग ज़रूरी है।

## इन्हें भी देखें
* अस्तोर ज़िला

## बहरी जोड़
* गोरीकोट की कुछ तस्वीरें

## सन्दर्भ

श्रेणी:अस्तोर ज़िला
श्रेणी:गिलगित-बल्तिस्तान
श्रेणी:पाकिस्तान प्रशासित कश्मीर
श्रेणी:गिलगित-बल्तिस्तान की घाटियाँ
प्रेमलता वर्मा

thumbnail|डॉ॰ प्रेमलता वर्मा
प्रेम लता वर्मा (जन्म १६ जुलाई १९३८ को इलाहाबाद में) कविता, कहानी, अनुवाद, साहित्य समीक्षा एवं अध्यापन के क्षेत्र से जुड़ी रही हैं। वे अर्जेंटीना के ब्यूनस आयर्स विश्वविद्यालय में प्रोफेसर के पद से सेवा निवृत्त हुईं जहाँ से उन्होंने इंका साम्राज्य में सामाजिक एवं धार्मिक संरचना पर शोध प्रबंध लिखा और स्पैनिश भाषा में विशेषज्ञता प्राप्त की। वे पिछले अनेक वर्षों से अर्जेन्टीना में हिंदी एवं संस्कृत भाषा तथा भारतीय दर्शन एवं संस्कृति के विषय में अनेक पाठ्यक्रम आयोजित करती रहीं हैं। वे विश्व के पहले और एकमात्र हिंदी-स्पेनिश शब्दकोश की रचनाकार हैं जिसे उन्होंने डैनियल मैसी के साथ मिलकर तैयार किया है। उनके इस महत्वपूर्ण कार्य के लिये उन्हें वर्ष २००६ के पद्मभूषण डॉ॰ मोटूरि सत्यनारायण पुरस्कार से सम्मानित किया गया है। 

## सन्दर्भ


श्रेणी:लेखक
श्रेणी:साहित्यकार
खपलू

**खपलू** (बलती: ཁལུ, अंग्रेज़ी: Khaplu), जिसे कभी-कभी **खपालू** भी कहते हैं, पाकिस्तान प्रशासित कश्मीर के गिलगित-बलतिस्तान क्षेत्र के गान्चे ज़िले की प्रशासनिक राजधानी और सबसे महत्वपूर्ण वादी है। यह स्कर्दू शहर से १०३ किमी पूर्व में २५६० मीटर की ऊँचाई पर श्योक नदी के किनारे बसा हुआ है। पुराने ज़माने में यहाँ से व्यापारी मार्ग दक्षिण में लद्दाख़ को जाता था और यह ऐतिहासिक बल्तिस्तान क्षेत्र का दूसरी सबसे बड़ी रियासत हुआ करती थी।

## लोग व भाषा
गान्चे ज़िले के अन्य भागों की तरह यहाँ भी तिब्बती मूल के बलती लोग रहते हैं। सांस्कृतिक रूप से यह भारत के लद्दाख़ क्षेत्र का भाग है, हालांकि यहाँ के अधिकतर लोग धार्मिक दृष्टि से मुस्लिम हैं। यहाँ अधिकतर बलती भाषा बोली जाती है जो लद्दाख़ी भाषा के क़रीब है और अक्सर तिब्बती भाषा की उपभाषा समझी जाती है।

## अन्य विवरण
खपलू से एक मार्ग निकलकर हुशे वादी जाता है जहाँ से निकलकर पर्वतारोही सैलानी आगे के२ और माशेरब्रुम के पर्वतों तक पहुँच सकते हैं।

## इन्हें भी देखें
* गान्चे ज़िला

## सन्दर्भ

श्रेणी:पाकिस्तान प्रशासित कश्मीर
श्रेणी:गान्चे ज़िला
श्रेणी:गिलगित-बल्तिस्तान
सैन्य अभियान्त्रिकी

**सैन्य अभियान्त्रिकी** (मिलिटरी इंजीनियरिंग) सैन्य विज्ञान के अन्तर्गत आने वाले सैनिक कार्यों के डिजाइन, निर्माण और रखरखाव को कहते हैं। इसमें अन्य कार्यों के अतिरिक्त आक्रामक, सुरक्षात्मक और लॉजिस्टिक संरचनाएँ - सभी आ जाती हैं। किन्तु अधिकांशतः इसमें किलेबन्दी और भूमिकार्य, पुलों का निर्माण और विध्वंस, बारूदी सुरंगें बिछाना और उन्हें नष्ट करना आदि आता है।

## इन्हें भी देखें
* सैन्य विज्ञान
* सैन्य प्रौद्योगिकी
* सैन्य प्रौद्योगिकी का इतिहास
* रक्षा अनुसंधान एवं विकास संगठन (DRDO)

## बाहरी कड़ियाँ
* पन्द्रह साल बाद दुनिया की पाँच प्रमुख सेनाएँ (रूस-भारत संवाद)
* German Engineers
* NATO Military Engineering Centre of Excellence

*
ऋषभदेव तहसील

**ऋषभदेव** राजस्थान, भारत में उदयपुर जिले की एक तहसील है। तहसील में 125 राजस्व गांव और एक शहर शामिल है। तहसील मुख्यालय ऋषभदेव में स्थित है।

## सन्दर्भ

श्रेणी:राजस्थान की तहसीलें
श्रेणी:उदयपुर जिले की तहसीलें
खेरवाड़ा तहसील

**खेरवाड़ा तहसील** भारत के राजस्थान राज्य के उदयपुर जिले की एक तहसील है। यहाँ पर पुलिस ट्रेंनिग स्कूल भी हैं,और साथ ही कॉलेज भी हैं।

## जनसांख्यिकी
2011 के सेन्सस अनुसार तहसील की कुल जनसँख्या 206777 है जिसमें से 7581 शहरी है व 199196 ग्रामीण है।

## सन्दर्भ

श्रेणी:उदयपुर जिले की तहसीलें
एकी आन्दोलन

1917 ई. में भीलों व गरासियों ने मिलकर दमनकारी नीति व बेगार के विरुद्ध महाराणा को पत्र लिखा। इसका कोई परिणाम नहीं निकालता देखकर 1921 में बिजौलिया के किसान आन्दोलन से प्रभावित phada (udhapur) के भीलों ने पुनः महाराणा को शिकायत की। 1918 को राणा ने इनकी मांग मन ली। 

1921में मांदडी पट्टाके भीलों ने आंदोलन पुनःशुरू किया और मोतीलाल तेजावत ने संभाला। 

तेजावत ने शुरुवात झाड़ोल से की। 

विधिवत रूप से मातृकुंडिया चित्तौड़ से की । 

21 मांग रखी जिसे मेवाड़ की पुकार कहते है।राणा ने 18मांगे मान ली और3 नहीं मानी।और तेजावत पर 500रुपए का इनाम रख दिया।तेजावत सिरोही चले गए।वहा भील वो गरासिया के साथ मीटिंग की।सिरोही में तिल टैक्स और आबू से अंबाजी तक रखवाली बंद कर दी।हकीम ओर हुकुम नहीं का नारा दिया।।। 

निमाडा हत्याकांड 6 मार्च1922 को हुआ। स्टन के आदेश पर 1200 भील मारे गए।3 जून 1929 को गांधी जी के कहने पर खेड़ ब्रह्मा में सरेंडर किया। 

मणिलाल कोठारी के कहने पर 1936 को रिहा किया। 

प्रो,राहुल छावडी कोटपुतली9785857277 

1921 ई में मोतीलाल तेजावत ने इस आन्दोलन को नेतृतव प्रदान किया। इस आन्दोलन को जनजातियों में राजनितिक जागरण का प्रतिक माना जाता है। यह आन्दोलन भोमट क्षेत्र के अतिरिक्त सिरोही व गुजरात राज्यों में भी फैला।
* इस आन्दोलन का कार्यक्षेत्र भोमट था इसलिए इस अन्दोलन को 'भोमट का भील आन्दोलन' भी कहते हैं।
* इस अहिंसात्मक आन्दोलन का श्रीगणेश फलासियाँ गाँव में हुआ।
* महात्मा गाँधी की सलाह पर 1929 में तेजावत जी ने आत्मसमर्पण कर दिया।

श्रेणी:भारत का इतिहास
सरिकोली भाषा

[thumb|240px|[शिंजियांग प्रान्त - हल्के नीले इलाक़ों में सरिकोली बोली जाती है]]
**सरिकोली भाषा**, जिसे **ताशक़ूरग़ानी भाषा** भी कहते हैं, एक पामीरी भाषा-परिवार की बोली है जो चीन द्वारा नियंत्रित शिनजियांग प्रान्त के ताशक़ुरग़ान​
क्षेत्र में बोली जाती है। यह इलाक़े ताजिकिस्तान, अफ़ग़ानिस्तान के वाख़ान​ गलियारे और पाक-अधिकृत कश्मीर के गिलगित-बल्तिस्तान क्षेत्र के पास स्थित हैं। अन्य पामीरी भाषाओं की तरह यह भी एक पूर्वी ईरानी भाषा है। इसे चीन में अक्सर 'ताजिक भाषा' कहा जाता है हालांकि यह ताजीकिस्तान व अफ़ग़ानिस्तान में बोली जाने वाली ताजिक भाषा के काफ़ी भिन्न है। यह पूर्वी अफ़ग़ानिस्तान की वाख़ी भाषा में मिलती-जुलती है हालांकि इन दोनों भाषाओं के बोलने वाले आसानी से एक-दूसरे को समझ नहीं पाते।

## शब्द तुलना
सरिकोली और शुग़नी भाषा दोनों अन्य पूर्वी ईरानी भाषाओं से मिलती-जुलती हैं, लेकिन दोनों में कुछ ऐसे शब्द भी हैं जो वाख़ी, पश्तो और अवस्ताई जैसी पूर्वी ईरानी भाषाओं में नहीं मिलते।

उपरलिखित में -
* १. 'ख़' के उच्चारण पर ध्यान दें - यह 'ख' से भिन्न है और 'ख़रीद' व 'ख़र्चा' जैसे शब्दों में मिलता है
* २. 'झ़' के उच्चारण पर ध्यान दें - यह 'झ' और 'ज़' दोनों से भिन्न है और 'टेलिविझ़न' जैसे शब्दों में मिलता है
* ३. 'ग़' के उच्चारण पर ध्यान दें - यह 'ग' से भिन्न है और 'ग़रीब' व 'ग़ायब' जैसे शब्दों में मिलता है
* ४. 'क़' के उच्चारण पर ध्यान दें - यह 'क' से ज़रा भिन्न है और 'क़ीमत' जैसे शब्दों में मिलता है
* ५. जो ध्वनि बिंदु-वाले 'द़' से ऊपर दर्शाई गई है वह हिन्दी व फ़ारसी में नहीं मिलती - यह 'ध' व 'ज़' का मिश्रण है

यह भी ध्यान दें कि ईरानी भाषाएँ और हिन्दी व संस्कृत जैसी हिन्द-आर्य भाषाएँ सभी हिन्द-ईरानी भाषा-परिवार की सम्बन्धी भाषाएँ हैं, इसलिए इनमें आपस में बहुत से मिलते-जुलते सजातीय शब्द होते हैं।

## इन्हें भी देखें
* पामीरी भाषाएँ

## सन्दर्भ


श्रेणी:पामीरी भाषाएँ
श्रेणी:पूर्वी ईरानी भाषाएँ
श्रेणी:ईरानी भाषाएँ
श्रेणी:मध्य एशिया की भाषाएँ
श्रेणी:हिन्द-ईरानी भाषाएँ
श्रेणी:चीन की भाषाएँ
श्रेणी:शिंजियांग
आइ एम अलाइव

***आइ एम अलाइव*** सर्वाइवल हॉरर (उत्तरजीविता हॉरर) विडिओ गेम है, जिसका निर्माण यूबीसॉफ्ट शंघाई ने किया है तथा प्रकाशन यूबीसॉफ्ट ने किया। गेम की पठकथा पृथ्वी पर आए सर्वनाश के पश्चात के समय में घटित है जहाँ केंद्रबिंदु मनहूस, खस्ताहाल और खतरनाक दुनिया में मनुष्य का क्रूरता और भौतिकवाद की प्रवृत्तियो पर झुकाव पर है। गेम मूल रूप से डार्कवर्क्स द्वारा 2005 से 2007 के बीच बनाया गया, परन्तु इसे यूबीसॉफ्ट ने पूरा किया।

## सन्दर्भ

श्रेणी:वीडियो गेम
चौराई

**चौराई** (Chorai) भारत के राजस्थान राज्य के उदयपुर ज़िले में स्थित एक गाँव है। यह समुद्र तल से 540 मीटर ऊपर पहाड़ी क्षेत्र में स्थित है।

## विवरण
चौराई गाँव ऋषभदेव तहसील में है जो उदयपुर जिले में स्थित है चौराई गाँव के पास कल्याणपुर, भगोर, बिच्छिवाडा, मसारों की ओबरी स्थित है। इस गाँव के मध्य एक वराई माता का मंदिर है। यह गाँव बिच्छिवाडा पंचायत के अंतर्गत आता है। यहाँ पर हनुमान जी का मंदिर भी स्थित है।

## इन्हें भी देखें
* उदयपुर ज़िला

## सन्दर्भ

श्रेणी:राजस्थान के गाँव
श्रेणी:उदयपुर ज़िला
श्रेणी:उदयपुर ज़िले के गाँव
गान्चे ज़िला

**गान्चे ज़िला​**, जिसे **घान्चे ज़िला** और **घान्छे ज़िला** भी उच्चारित किया जाता है, पाकिस्तान के गिलगित-बलतिस्तान क्षेत्र का एक ज़िला है। इसकी राजधानी खपलू है। गान्चे ज़िला गिलगित-बालतिस्तान का पूर्वतम ज़िला है और इसकी पूर्वी सीमा सियाचिन ग्लेशियर से लगती है। पाकिस्तानी सेना का ब्रिगेड मुख्यालय, गोमा, गान्चे जिले में स्थित है। सियाचिन ग्लेशियर से 20 मील पश्चिम में पाकिस्तान सेना का ग्यारी सेक्टर बटालियन मुख्यालय है।

## लोग व भाषा
गान्चे में तिब्बती मूल के बलती व लद्दाख़ी लोग रहते हैं। सांस्कृतिक रूप से यह भारत के लद्दाख़ क्षेत्र का भाग है, हालांकि यहाँ के अधिकतर लोग धार्मिक दृष्टि से मुस्लिम हैं। यहाँ अधिकतर बलती भाषा बोली जाती है जो लद्दाख़ी भाषा के क़रीब है और अक्सर तिब्बती भाषा की उपभाषा समझी जाती है।

## भूगोल
एक्चुअल ग्राउंड पोजिशन लाइन (AGPL), साल्तोरो रिज के पार, घान्चे जिले के पूर्वी भाग में स्थित है। संपूर्ण सियाचिन ग्लेशियर सहित एजीपीएल का क्षेत्र पूर्व में वर्तमान में भारत द्वारा नियंत्रित है। गान्चे का मौसम बहुत सर्द है और सर्दियों में यहाँ का तापमान -२० °सेंटीग्रेड से भी नीचे चला जाता है। पाकिस्तान द्वारा नियंत्रित सभी क्षेत्रों में से यहाँ का तापमान सबसे कम है। श्योक नदी के किनारे विस्तृत खपलू वादी इस ज़िले का मुख्य आबादी-केंद्र है। खपलू से होते हुए मार्ग हुशे वादी को जाता है और वहाँ भी एक महत्वपूर्ण बस्ती है।

## इन्हें भी देखें
* लद्दाख़
* गिलगित​ ज़िला
* गिलगित-बल्तिस्तान

## सन्दर्भ

श्रेणी:गान्चे ज़िला
श्रेणी:पाकिस्तान प्रशासित कश्मीर
श्रेणी:कश्मीर
श्रेणी:गिलगित-बल्तिस्तान
श्रेणी:भारतीय उपमहाद्वीप के ज़िले
गुवाहाटी मेट्रो

**गुवाहाटी मेट्रो**, असम के गुवाहाटी महानगर के लिए योजनाबद्ध त्वरित यातायात परियोजना है। इस प्रणाली को ३ गलियारों में विभाजित किया गया है, जिसकी कुल लंबाई ४४.२ किलोमीटर है।

## इतिहास
११ जनवरी २०१३ को असम राज्य के मुख्यमंत्री तरुण गोगोई कि गुवाहाटी विकास विभाग एवं गुवाहाटी महानगर विकास प्राधिकरण के अधिकारियों से हुई बैठक मे यह निष्कर्ष निकाला गया कि गुवाहाटी शहर मे तत्काल मेट्रो रेल शुरू करने का अध्ययन लेने की जरूरत है, जिससे शहर को अराजक यातायात की हालत से मुक्ति दिलाइ जा सके.

## व्यवहार्यता अध्ययन
प्रस्तावित परियोजना के सर्वेक्षण के एक अध्ययन के प्रारंभिक अभ्यास में दिन के अलग अलग समय पर शहर के विभिन्न क्षेत्रों में यात्रियों की संख्या, एंव परियोजना की लागत का अनुमान लगाया जाएगा.


## मार्ग
गुवाहाटी महानगर विकास प्राधिकरण द्वारा दो गलियारों की योजना बनाई गई है।

* पहला मार्ग : लोकप्रिय गोपीनाथ बोरदोलोई अंतर्राष्ट्रीय हवाई अड्डे से नारेंगी, ३२.४ किलोमीटर की लंबाई के साथ शहर के पूर्वी और पश्चिमी भाग को जोड़ेगा.

* दूसरा मार्ग : पलटन बाज़ार से खानापाड़ा, ११.८ किलोमीटर की लंबाई के साथ शहर के दक्षिण-पूर्वी हिस्से को केंद्रीय क्षेत्र से जोड़ेगा.
* तीसरा मार्ग : खानापाड़ा - बशिष्ठ - लोखरा - ज़ालुकबाड़ी

## सन्दर्भ

श्रेणी:भारत में मेट्रो रेल
श्रेणी:असम में रेल परिवहन
बंधक ऋण

**बंधक ऋण** या 'गिरवी कर्ज' (mortgage loan) उस ऋण को कहते हैं जो किसी वास्तविक संपत्ति (जैसे घर, भूमि, सोना आदि) को बंधक रखकर तथा एक बंधक विलेख (mortgage note) के द्वारा प्राप्त किया जाता है। सम्पत्ति का स्वामित्वाधिक ऋणदाता के नाम हस्तान्तरित करना पड़ता है, किन्तु कब्जा हस्तान्तरित नहीं करना पड़ता। ऋण चुकता हो जाने या देयता निपटान के बाद हस्तान्तरण शून्य हो जाता है।

बहुत कम लोगों के पास पर्याप्त धन (लिक्विड मनी) होता है कि वे सीधे, बिना ऋण लिए कोई सम्पत्ति खरीद सकें। कोई गृह-क्रेता या गृह-निर्माता किसी वित्तीय संस्थान (जैसे बैंक) से बंधक ऋण प्राप्त कर सकता है। बंधक ऋण चाहने वाला अपनी किसी सम्पत्ति को ऋण की अदायगी न होने तक ऋणदाता के अधिकार में दे देता है (बंधक-विलेख पर अपनी सहमति देकर)।

## बाहरी कड़ियाँ
* आन्ध्रा बैंक का बन्धक ऋण
* युनाइटेड बैंक ऑफ इण्डिया का बंधक ऋण
* स्टेट बैंक ऑफ मैसूर का बन्धक ऋण
गवरी

मेवाड़ क्षेत्र में किया जाने वाला **गवरी** नृत्य भील जनजाति का प्रसिद्ध नृत्य है। गवरी नृत्य केवल एक नृत्य ही नहीं, बल्कि एक लोक नाट्य (Folk Drama) है जिसमें नृत्य, संगीत, अभिनय और कथा सभी का मेल होता है।
यह एक तरह का धार्मिक अनुष्ठान भी है जो भगवान शिव और देवी पार्वती (गवरी) की पूजा से जुड़ा हुआ है। इस में मांदल और थाली के प्रयोग के कारण इसे  **राई नृत्य**  के नाम से जाना जाता है। इसे केवल पुरुषों के द्वारा किया जाता है।

### मुख्य विशेषताएँ:

* **समय और अवधि**:
यह नृत्य सावन-भाद्रपद माह (अगस्त-सितंबर) में शुरू होता है। इसका आयोजन रक्षाबंधन के दूसरे दिन से शुरू होता है। यह 40 दिनों तक चलने वाला एक लंबा उत्सव है। इस दौरान कलाकार गाँव-गाँव घूमकर प्रदर्शन करते हैं।

* **पौराणिक कथा:**
** इस नृत्य नाट्य की कहानी **भगवान शिव और देवी पार्वती** के जीवन पर आधारित है।
** इसमें शिव के **गणों** (जैसे भैरव) और **राक्षसों** (जैसे देवताओं का दुश्मन 'राक्षस बका') के बीच युद्ध का अभिनय किया जाता है, जिसमें अंत में अच्छाई की बुराई पर जीत होती है।

* **वेशभूषा और मुखौटे:**
** यह गवरी नृत्य की सबसे खास बात है। सभी पुरुष कलाकार **बेहद रंगीन और भव्य वेशभूषा** पहनते हैं।
** वे **लकड़ी के बड़े-बड़े और रंगीन मुखौटे** पहनते हैं, जो विभिन्न पात्रों (शिव, पार्वती, भैरव, राक्षस, जानवर आदि) को दर्शाते हैं।
** कलाकारों के पैरों में **घुंघरू** बंधे होते हैं, जिनकी ध्वनि नृत्य की लय को और बढ़ा देती है।

* **नृत्य शैली:**
** नृत्य बहुत **ऊर्जावान** और **तेज़ लय** वाला होता है।
** नृत्य के दौरान कलाकार **घूम-घूमकर, कूदकर और तेज़ गति से कदम ताल करके** युद्ध के दृश्यों का अभिनय करते हैं।

* **संगीत और वाद्ययंत्र:**
** नृत्य की थाप **ढोल, नगाड़े और थाली** जैसे वाद्ययंत्रों से दी जाती है।
** संगीत बहुत ही मंत्रमुग्ध कर देने वाला और रोमांचकारी होता है। वादन संवाद, प्रस्तुतिकरण और लोक-संस्कृति के प्रतीकों में मेवाड़ की गवरी निराली है। गवरी का उदभव शिव-भस्मासुर की कथा से माना जाता है।  इसमें भील संस्कृति की प्रमुखता रहती है। यह पर्व आदिवासी जाती पर पौराणिक तथा सामाजिक प्रभाव की अभिव्यक्ति है। गवरी में मात्र पुरुष पात्र होते हैं। इसके खेलों में नरसि मेहता, गणपति, खाडलिया भूत, काना-गुजरी, जोगी , लाखा बणजारा इत्यादि के खेल होते हैैं।

## पात्र
गवरी में चार तरह के पात्र होते हैं- देवता, मनुष्य, राक्षस और पशु।
### मनुष्य पात्र

# भूडिया
# राई
# कुटकड़िया
# कंजर-कंजरी
# मीणा
# बणजारा-बणजारी
# दाणी
# नट
# खेतूडी
# शंकरिया
# कालबेलिया
# कान-गूजरी
# भोपा
# फत्ता-फत्ती

### दानव पात्र
गवरी के दानव पात्र क्रूर तथा दूसरों को कष्ट देने वाले होते हैं। इनके सिर पर सींग तथा चेहरा भयानक होता है। 
बुढ़िया : गवरी का मुख्य पात्र होता है। यह शिव और भस्मासुर का प्रतीक होता ।

### पशु पात्र
गवरी में कई पशु पात्र भी होते हैं। जैसे शेर, भालू, सियार आदि। ये हिंसक नहीं होते हैं।

### गवरी नृत्य का महत्व:

* **सांस्कृतिक महत्व:** यह राजस्थान की भील जनजाति की सांस्कृतिक पहचान का एक अभिन्न अंग है। यह उनके इतिहास, मिथकों और विश्वासों को जीवित रखता है।
* **धार्मिक महत्व:** इसे एक **[[व्रत]] ** की तरह माना जाता है। मान्यता है कि इसके माध्यम से देवताओं का आशीर्वाद प्राप्त होता है और गाँव में सुख-शांति आती है।
* **सामाजिक महत्व:** यह 40 दिनों का उत्सव समुदाय में एकता और सामूहिक पहचान की भावना को मजबूत करता है।

## इन्हें भी देखें

श्रेणी:नृत्य
श्रेणी:लोकनाट्य
शिवदीन राम जोशी

श्रेणी:राजस्थानी साहित्यकार

**शिवदीन राम जोशी** (जन्म : १० जून १९२१, खंडेला, सीकर जिला) एक भारतीय कवि थे। उनके साहित्य में सवैया, मनहर, मतगयंद, कुंडली छंद ओर कवित्त का प्रयोग तथा धमाल, भजन ओर गजलों का समावेश है। पद्यात्मक रचनाओं का विषय ज्ञान, वैराग्य, प्रेम, प्रकृति चित्रण, प्रार्थना और उपदेश के साथ-साथ समाज में व्याप्त कुरीतियों, पाखंड, भ्रष्टाचार एवं काल चिंतन उनके साहित्य का मुख्य केंद्र रहे हैं। उनके साहित्य की भाषा ब्रज मिश्रित हिंदी है। कहीं कहीं राजस्थानी, उर्दू और फारसी शब्दों के अलावा अंग्रेजी के शब्दों का भी प्रयोग हुआ है। जोशी का अधिकांश साहित्य अप्रकाशित है।

## प्रारंभिक जीवन
उनके पिता का नाम सूरजभान तथा माता का नाम लक्ष्मी था। दस वर्ष की उम्र में उन्होंने लेखन कार्य शुरू कर दिया था।

## साहित्य यत्रा
छंद लहर, अनुभवलहर और कृष्ण सुदामा चरित्र उनकी प्रकाशित कृतियाँ है। आकाशवाणी जयपुर तथा अजमेर से उनकी रचनाओं का प्रसारण भी हुआ है। राजस्थानी भाषा के साहित्यकार गोरधन सिंह शेखावत द्वारा संपादित *शेखावाटी के साहित्यकार* व रघुनाथ प्रसाद तिवारी 'उमंग' के ग्रंथ *खंडेला क्षेत्र का सांस्कृतिकवैभव* में भी जोशी का वर्णन है। २७ जुलाई २००६ को उनकी मृत्यु हो गई। मरणोपरान्त डॉ. कैलाश पारीक खण्डेला  द्वारा सन्त कवि की रचनाओं का संकलन एवं सम्पादन  " छन्द प्रवाह" और "शिवनन्दिनी"  दो पुस्तकों के रूप में किया गया ।

## सन्दर्भ

श्रेणी:हिन्दी कवि
श्रेणी:राजस्थानी साहित्यकार
श्रेणी:भक्त कवि
श्रेणी:1921 में जन्मे लोग
श्रेणी:२००६ में निधन
श्रेणी:राजस्थान के लोग